**Zápisnica**

z osemnásteho zasadnutia Obecného zastupiteľstva v Rúbani, konaného

dňa 11. novembra 2020 o 1700 hodine v kultúrnom dome

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslanec Zoltán Ešek svoju neúčasť ospravedlnil.

Rokovanie sa konalo za prísnych bezpečnostných a preventívnych opatrení.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Návrh na VII. úpravu rozpočtu obce Rúbaň na rok 2020
5. Správa o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda Rúbaň – Fűr č. 407 za školský rok 2019/2020
6. VŠEOBECNE ZÁVÄZNÉ NARIADENIE OBCE č. 3/2020 o podmienkach poskytovania dotácií z rozpočtu obce
7. Smernica o postupe pri zadávaní zákaziek malého rozsahu, zákaziek s nízkou hodnotou a bežne dostupných podlimitných zákaziek
8. Zmluva o dielo č. 2020/ENV/1
9. Zápisnica zo zasadnutia vyraďovacej a likvidačnej komisie
10. Zmeny a doplnenie Spoločného Územného plánu obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan
11. Rôzne
12. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila Ing. Zoltána Tamašeka a PaedDr. Kristínu Pócsovú.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Imricha Petríka, AnetuVašovú a PaedDr. Kristínu Pócsovú.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Návrh na VII. úpravu rozpočtu obce Rúbaň na rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol predložený materiál – Návrh na VII. úpravu rozpočtu obce Rúbaň na rok 2020, ktorý tvorí prílohu zápisnice pod písmenom C. Prednostka úradu, Erika Csölleová uviedla, že rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na VII. úpravu rozpočtu Obce Rúbaň na rok 2020 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2020 a na základe týchto skutočností je navrhnutá táto zmena. Poslancom bol v písomných podkladoch doručený návrh uznesenia s dôvodovou správou.

Na rokovaní obecného zastupiteľstva bol prednostkou obecného úradu, Erikou Csölleovou, predložený dodatok k návrhu na úpravu rozpočtu obce Rúbaň.

*V diskusii vystúpili:*

*Ing. Zoltán Tamašek, poslanec:*

* *dopyt k položke 0840 642 – náboženské a iné spol. služby 3000 Eur*
* *dopyt k položke 0320 717 ochrana pred požiarmi – obnova fasády*

*Ing. Štěpánka Zacharová, starostka obce*

* *položka 0840642 vo výške 3000 EUR – ide o návratnú finančnú výpomoc poskytnutú občianskemu združeniu FYRMONIA na realizáciu environmentálneho projektu (fukár lístia, kompostovacie zásobníky)*
* *položka 0320 717 – navrhovaná suma sa má použiť na opravu fasády budovy hasičskej zbrojnice*
* *príprava návrhu rozpočtu na rok 2021 a viacročného rozpočtu na roky 2021-2023*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia a doplňujúceho dodatku k návrhu na úpravu rozpočtu predloženého na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 147** zo dňa **11.11.2020**

Obecné zastupiteľstvo v Rúbani

**schvaľuje**

VII. úpravu rozpočtu Obce Rúbaň na rok 2020 s dodatkom

**5/ Správa o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda Rúbaň – Fűr č. 407 za školský rok 2019/2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Správa o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda Rúbaň – Fűr č. 407 za školský rok 2019/2020, ktorý tvorí prílohu zápisnice pod písmenom D. Správu predkladá svojmu zriaďovateľovi riaditeľ školy v zmysle § 3 ods. 1 Vyhlášky Ministerstva školstva Slovenskej republiky č. 9/2006 Z. z. do 15. októbra príslušného kalendárneho roka.

Riaditeľ školy je povinný zverejniť správu v škole na obvyklom mieste a na internetovej stránke ak je zriadená, najneskôr do 31. decembra. Správa obsahuje náležitosti v zmysle § 2 citovanej vyhlášky.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženým návrhom uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **148** zo dňa **11.11.2020**

Obecné zastupiteľstvo v Rúbani

**schvaľuje**

Správu o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda, Rúbaň – Fűr č. 407 za školský rok 2019/2020

**6/ VŠEOBECNE ZÁVÄZNÉ NARIADENIE OBCE č. 3/2020 o podmienkach poskytovania dotácií z rozpočtu obce**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - VŠEOBECNE ZÁVÄZNÉ NARIADENIE OBCE č. 3/2020 o podmienkach poskytovania dotácií z rozpočtu obce, ktorý tvorí prílohu zápisnice pod písmenom E. Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a na Centrálnej úradnej elektronickej tabuli (CUET) umiestnenej na Ústrednom portáli verejných služieb dňa 28.09.2020. Lehota na pripomienky (najmenej desaťdňová lehota - § 6 ods. 4 citovaného zákona) bola určená do 10.10.2020.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **149** zo dňa **11.11.2020**

Obecné zastupiteľstvo v Rúbani

**sa uznieslo**

na Všeobecne záväznom nariadení obce Rúbaň č. 3/2020 o podmienkach poskytovania dotácií z rozpočtu obce

**7/ Smernica o postupe pri zadávaní zákaziek malého rozsahu, zákaziek s nízkou hodnotou a bežne dostupných podlimitných zákaziek**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Smernica o postupe pri zadávaní zákaziek malého rozsahu, zákaziek s nízkou hodnotou a bežne dostupných podlimitných zákaziek, ktorý tvorí prílohu zápisnice pod písmenom F. Smernica o verejnom obstarávaní stanovuje záväzné postupy pre zamestnancov obce pri úkonoch spojených s verejným obstarávaním.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **150** zo dňa **11.11.2020**

Obecné zastupiteľstvo v Rúbani

1. **zrušuje**

Smernicu o postupe pri zadávaní zákaziek malého rozsahu, zákaziek s nízkou hodnotou a bežne dostupných podlimitných zákaziek platnou od 01.01.2019 schválenou uznesením Obecného zastupiteľstva v Rúbani **č. 20** zo dňa **28.01.2019**

1. **schvaľuje**

Smernicu o postupe pri zadávaní zákaziek malého rozsahu, zákaziek s nízkou hodnotou a bežne dostupných podlimitných zákaziek platnou od 01.12.2020

**8/ Zmluva o dielo č. 2020/ENV/1**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Zmluva o dielo č. 2020/ENV/1, ktorý tvorí prílohu zápisnice pod písmenom G. Zmluva o dielo súvisí s vypracovaním a  predložením žiadosti o poskytnutie podpory formou dotácie na rok 2021 na Environmentálny fond na obstaranie záhradných kompostérov. Termín na podanie žiadosti je 15.12.2020.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Zoltán Tamašek, poslanec – dopyt, či zhotoviteľ vypracuje iba žiadosť*

*PaedDr. Kristína Pócsová – dopyt, či v prípade úspešnosti žiadosti budú zaobstarané kompostéry aké sú v Strekove*

*Ing. Štěpánka Zacharová, starostka obce:*

* *obecný úrad začal so zaobstarávaním stanovísk a vyjadrení dotknutých orgánov, ktoré je potrebné priložiť k žiadosti o poskytnutie dotácie*
* *v navrhovanej zmluve je zakomponované, že zhotoviteľ je povinný vypracovať podklady pre projekt financovaný z Environmentálneho fondu a  poskytnúť odbornú pomoc pri jeho realizácii*
* *v prípade schválenia žiadosti, by mali byť obstarané kompostéry o objeme 900 až 1000 litrov*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **151** zo dňa **11.11.2020**

Obecné zastupiteľstvo v Rúbani

**schvaľuje**

Zmluvu o dielo č. 2020/ENV/1 uzatvorenú v zmysle § 536 a nasl. Obchodného zákonníka medzi zhotoviteľom: Ing. Viktorom Csalom, Vikárska 1077/15, 949 01 Nitra, 949 01, IČO: 45419485, DIČ: 1049307864 a objednávateľom: Obec Rúbaň, Rúbaň č. 27, 941 36 Rúbaň, IČO: 00309231, predmetom ktorej je odborné a kvalitné zabezpečenie služieb spočívajúcich v odbornej pomoci pri vypracovaní podkladov pre projekt financovaný z Environmentálneho fondu (t.j. Žiadosť o poskytnutie podpory formou dotácie na rok 2021 na obstaranie záhradných kompostérov s jej povinnými prílohami – C5) a na odbornú pomoc pri jeho realizácii podľa konkrétnych požiadaviek

**9/ Zápisnica zo zasadnutia vyraďovacej a likvidačnej komisie**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Zápisnica zo zasadnutia vyraďovacej a likvidačnej komisie, ktorý tvorí prílohu zápisnice pod písmenom H. Vyraďovacia a likvidačná komisia pri prerokovaní jednotlivých návrhoch na vyradenie postupovala podľa Smernice vyraďovacej a likvidačnej komisie schválenej uznesením obecného zastupiteľstva č. 154 zo dňa 24.09.2012 a účinnej odo dňa 24.09.2012. Jedná sa o majetok, ktorý je pre potreby obce už nepotrebný, obec ho nepoužíva respektíve už neplní účel stanovený pri jeho zaradení.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **152** zo dňa **11.11.2020**

Obecné zastupiteľstvo v Rúbani

1. **berie na vedomie**

Zápisnicu zo zasadnutia vyraďovacej a likvidačnej komisie zo dňa 04.11.2020

1. **schvaľuje**

Návrh na vyradenie prebytočného a neupotrebiteľného majetku obce číslo S2020/00840-001zo dňa 21.10.2020

**10/ Zmeny a doplnenie Spoločného Územného plánu obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan**

Starostka obce, Ing. Štěpánka Zacharová konštatovala, že na ostatnom zasadnutí obecného zastupiteľstva bolo prijaté uznesenie na obstaranie Územnoplánovacej dokumentácie Zmeny a doplnky č. 1/2020.

Spoločnosť Green Energy Holding, s.r.o. so sídlom Mraziarenská 6, 821 08 Bratislava prejavila zámer realizácie a prevádzkovania projektu zameraného na výrobu ekologickej čistej elektriny – umiestnenie veterného parku na území katastra obce Rúbaň. Na základe ich požiadavky bolo zorganizované stretnutie, na ktorom spoločnosť predstavila poslancom obce svoj zámer.

Na základe záverov zo stretnutia a kladného stanoviska poslancov k pripravovanému zámeru výstavby veterného parku v katastrálnom území obce Rúbaň starostka obce predložila návrh na uznesenie, a to:

*Obecné zastupiteľstvo v Rúbani*

***1. berie na vedomie***

*prezentáciu spoločnosti Green Energy Holding, s.r.o. so sídlom Mraziarenská 6,*

*821 08 Bratislava so zámerom realizácie a prevádzkovania projektu zameraného na výrobu ekologickej čistej elektriny – umiestnenie veterného parku na území katastra obce Rúbaň*

***2.     schvaľuje***

*Zámer „Veterný park v katastrálnom území obce Rúbaň“, ktorého navrhovateľom je spoločnosť Green Energy Holding, s.r.o. so sídlom Mraziarenská 6, 821 08 Bratislava*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **153** zo dňa **11.11.2020**

Obecné zastupiteľstvo v Rúbani

**1. berie na vedomie**

prezentáciu spoločnosti Green Energy Holding, s.r.o.so sídlom Mraziarenská 6,

821 08 Bratislava so zámerom realizácie a prevádzkovania projektu zameraného na výrobu ekologickej čistej elektriny – umiestnenie veterného parku na území katastra obce Rúbaň

**2.     schvaľuje**

Zámer „Veterný park v katastrálnom území obce Rúbaň“, ktorého navrhovateľom je spoločnosť Green Energy Holding, s.r.o. so sídlom Mraziarenská 6, 821 08 Bratislava

Ide o investičný zámer, ktorý by mal byť doplnený do územného plánu obce.

Ďalšia zmena v územnom pláne obce je navrhovaná u regulačnej jednotky N55, a to zmena funkcie poľnohospodárska výroba na funkciu zmiešané výrobné územie. Starostka obce predložila návrh na uznesenie, a to:

*Obecné zastupiteľstvo v Rúbani*

***doplňuje***

*uznesenie obecného zastupiteľstva v Rúbani č. 146 zo dňa 25.09.2020 o ďalšie zámery obce na obstaranie Územnoplánovacej dokumentácie Zmeny a doplnky č. 1/2020, a to:*

* *Umiestnenie veterného parku*
* *Zmena regulačnej jednotky N55, funkcia poľnohospodárska výroba na funkciu zmiešané výrobné územie*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **154** zo dňa **11.11.2020**

Obecné zastupiteľstvo v Rúbani

**doplňuje**

uznesenie obecného zastupiteľstva v Rúbani č. 146 zo dňa 25.09.2020 o ďalšie zámery obce na obstaranie Územnoplánovacej dokumentácie Zmeny a doplnky č. 1/2020, a to:

* Umiestnenie veterného parku
* Zmena regulačnej jednotky N55, funkcia poľnohospodárska výroba na funkciu zmiešané výrobné územie

**11/ Rôzne**

Starostka obce, Ing. Štěpánka Zacharová informovala poslancov o svojej práci a činnosti obecného úradu od ostatného zasadnutia.

V súvislosti s Uznesením Obecného zastupiteľstva v Rúbani č. 145 zo dňa 25.09.2020 vo veci nadobudnutia nehnuteľností evidovaných na katastrálnej mape ako parcely registra „C“, a to: parcela č. 38, druh pozemku zastavená plocha a nádvorie, parcela č. 39, druh pozemku záhrada, dom so súpisným číslom 30 na parcele č. 38 v k.ú. Rúbaň bolo začaté rokovanie s vlastníkom predmetných nehnuteľností.

Kompetentný zamestnanec obce finišuje s úkonmi v rámci elektronického sčítania domov a bytov na území našej obce. Gestorom projektu Sčítanie obyvateľstva, domov a bytov je Štatistický úrad SR, ktorý v pravidelných intervaloch kontroluje plnenie tejto zadanej úlohy.

Výstavba garáže vo dvore obecného úradu bola ukončená.

Podušky do lavíc v kostole sú vyhotovené.

Žiadosti o poskytnutie dotácie na rozvoj kultúry, športu a cestovného ruchu boli doručené Nitrianskemu samosprávnemu kraju v riadnom termíne.

Z titulu mesiaca úcty k starším boli našim seniorom 65+ doručené darčeky, a to jednorazové rúška v počte 5 ks a sprej na dezinfekciu rúk.

Na základe našej žiadosti bolo Slovenskou správou ciest predložený na odsúhlasenie protokol o delimitácii cesty (cesta na moste ponad potokom Paríž smerom k novému cintorínu). Prevod tejto štátnej nehnuteľnosti do vlastníctva obce je dôležitý z dôvodu začatia stavebného konania v súvislosti s rekonštrukciou mosta ponad potok Paríž. Vyjadrenia respektíve stanoviská dotknutých orgánov k rekonštrukcii mostu má naša obec už k dispozícii.

Dňa 15.10.2020 sa konalo zasadnutie združenia obcí MAS vo veci predkladanie žiadostí o dotácie v rámci IROP – aktivita B2. Zvyšovanie bezpečnosti a dostupnosti sídiel, pre obec Rúbaň alokácia cca vo výške 9139 EUR.

Následne sa konalo zasadnutie združenia Dvory a okolie na tému odpadového hospodárstva - nové povinnosti vyplývajúce zo zákona o odpadoch v praxi. V súvislosti s novelizovaným zákonom o odpadoch každá samospráva musí vydať respektíve novelizovať všeobecne záväzné nariadenie o nakladaní s komunálnymi odpadmi a drobnými stavebnými odpadmi. Ide hlavne o povinnosť samosprávy zorganizovať zber kuchynského bioodpadu. Výnimka, ktorá by umožňovala našej samospráve vyhnúť sa tejto povinnosti by bola skutočnosť, že všetci obyvatelia obce kompostujú svoj vlastný odpad. Túto skutočnosť by každý obyvateľ obce mal preukázať čestným vyhlásením.

Zberová spoločnosť Brantner Nové Zámky s.r.o. doručila obci Dodatok č. 3/2020 k Zmluve o dielo č. 24 – Rúbaň/2011, na základe ktorej zberová spoločnosť vykonáva zber a následne uloženie nami vyprodukovaného tuhého komunálneho odpadu. Predmetom dodatku je zmena ceny za dodanú službu. Kým v roku 2020 za zber tuhého komunálneho odpadu si zberová spoločnosť fakturovala za 1 tonu komunálneho odpadu celkovú sumu za zber vo výške 50.52 EUR a celkovú sumu za uloženie vo výške 37,50 EUR, v roku 2021 tieto sumy majú byť vo výške 55,08 EUR a 41,11 EUR. K tejto sume sa ešte pripočítava zákonný poplatok, ktorého výška závisí od úrovne vytriedenia komunálneho odpadu. V roku 2020 bol pre našu obec zákonný poplatok za každú tonu komunálneho odpadu vo výške 13 EUR (úroveň vytriedenia viac ako 30 % a menej ako 40 %). V roku 2021 sa zákonný poplatok zvyšuje. V prípade, že úroveň vytriedenia komunálneho odpadu  za rok 2020 bude na úrovni roku 2019, potom zákonný poplatok na rok 2021 bude pre našu obec vo výške 22 EUR za každú tonu uloženého odpadu, t.j. vyšší o  9 EUR.

Cena likvidácie jednej tony vyprodukovaného odpadu na území našej obce v roku 2020 je vo výške 101,02 EUR, cena likvidácie odpadu v roku 2021 (pri dodržaní úrovne triedenia) bude výške 118,19 EUR, t.j. navýšenie o 17,17 EUR.

Zberová spoločnosť z nášho územia ročne likviduje komunálny odpad v množstve 180 ton.

Dňa 15.10.2020 bol vykonaný predbežný audit účtovníctva obce ku dňu 30.09.2020.

Naša obec sa nemohla zapojiť do výzvy na zlepšenie vybavenia školských jedální (žiadosť o dotáciu vo výške od 1701 do 5000 EUR na kapitálové výdavky ako je napr. konvektomat, umývačka riadu, chladnička, chladiaci box, varný kotol, profesionálny robot, teplovzdušná rúra, ohrevný pult, profesionálna škrabka na zemiaky, digestor, a pod.) z dôvodu, že výzva bola vypísaná len pre základné školy respektíve základné školy súčasťou ktorej je aj materská škola.

Jednoduchá projektová dokumentácia na výstavbu čističky odpadových vôd k územnému konaniu bola doručená projektantom dňa 28.09.2020. Územné konanie bude možné riešiť až po zapracovaní ČOV do územného plánu.

Návratná finančná pomoc vo výške 14615 EUR bola MF SR pripísaná na účet obce. Táto suma by mala byť použitá na opravu hasičskej zbrojnice.

Listom zo dňa 26.10.2020 sme požiadali Nitriansky samosprávny kraj o zaradenie nebezpečnej 90 stupňovej zákruty na ceste č. III/1506 v obci Rúbaň do plánu opráv NSK.

Obci bola dňa 21.10.2020 doručená Výpoveď zo zmluvy na odchyt a umiestnenie psov do karanténnej stanice uzatvorenej dňa 31.5.2018 medzi SLOBODA ZVIERAT, občianske združenie so sídlom Pod Brehmi 1/a, 841 03 Bratislava. Následne bola obci dňa 28.10.2020 predložená Zmluva na odchyt a umiestnenie psov do karanténnej stanice s dodávateľom OZ Veselá Labka so sídlom Pribetská 818/5, Hurbanovo v zastúpení MVDr. Ostružlík Marián dňa 28.10.2020, ktorá bola starostkou obce podpísaná.

Slovenský pozemkový fond už začal konať vo veci žiadosti obce zo dňa 03.11.2020 o delimitáciu nehnuteľného majetku – SPF (účelová komunikácia vedľa športového ihriska).

Slovenská agentúra životného prostredia dňa 29.10.2020 oslovila obce ohľadom pripravovaného projektu: Spracovanie dokumentov miestnych územných systémov ekologickej stability (MÚSES).V súčasnosti je MÚSES nielen povinnou súčasťou projektov pozemkových úprav, ale je zaradený medzi záväzné regulatívy v územnom plánovaní, musia s ním pracovať vodné plány, protipovodňová ochrana ako aj dokumentácie v procese posudzovania vplyvov činností na životné prostredie.

Dokumentácia bude pre obce vypracovaná bezplatne (predpokladaný štart projektu je 2021).

Na tento e-mail náš obecný úrad reagoval kladným stanoviskom.

Starostka obce, Ing. Štěpánka Zacharová v zmysle § 9 ods. 2 zákona č. 138/1991 Zb. o majetku obcí v znení neskorších predpisov predložila poslancom obecného zastupiteľstva návrh na odkúpenie nehnuteľností do vlastníctva obce vedené pre k. ú. Rúbaň  na LV č. 701 ako parcely registra „C“ evidované na katastrálnej mape ako parcela číslo  164 - zastavená plocha a nádvorie vo výmere  68 m2, parcela číslo 167/3 – zastavaná plocha a nádvorie vo výmere 1240 m2 a parcela číslo 164 - rodinný dom so súpisným číslom 161, ktoré sú vo vlastníctve Vojtecha Pócsa, bytom Dubník v celosti za kúpnu cenu vo výške 8000 EUR. Ako dôvod návrhu uviedla skutočnosť, že uvedené nehnuteľnosti sú priľahlými nehnuteľnosťami – susediacimi nehnuteľnosťami zdravotného strediska vo vlastníctve obce.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení ako bolo predložené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 155** zo dňa **11.11.2020**

Obecné zastupiteľstvo v Rúbani

1. **schvaľuje**

v zmysle § 9 ods. 2 zákona č. 138/1991 Zb. o majetku obcí v znení neskorších predpisov nadobudnutie nehnuteľností do vlastníctva obce z titulu kúpy, a to: nehnuteľnosti vedené pre k. ú. Rúbaň  na LV č. 701 ako parcely registra „C“ evidované na katastrálnej mape ako:

* parcela číslo  164 - zastavená plocha a nádvorie vo výmere  68 m2
* parcela číslo 167/3 – zastavaná plocha a nádvorie vo výmere 1240 m2
* parcela číslo 164 - rodinný dom so súpisným číslom 161,

ktoré sú vo vlastníctve Vojtecha Pócsa, bytom Dubník a dohodnutú kúpnu cenu vo výške 8000 EUR

1. **poveruje**

starostku obce uzatvoriť kúpnu zmluvu o prevode nehnuteľností vedené pre k. ú. Rúbaň  na LV č. 701 ako parcely registra „C“ evidované na katastrálnej mape ako:

* parcela číslo  164 - zastavená plocha a nádvorie vo výmere  68 m2
* parcela číslo 167/3 – zastavaná plocha a nádvorie vo výmere 1240 m2
* parcela číslo 164 - rodinný dom so súpisným číslom 161

do vlastníctva obce.

Starostka obce dala priestor poslancom na tlmočenie nápadov, názorov.

*PaedDr. Kristína Pócsová, poslanec:*

* *dopyt, či pani Karolína Slivoníková má oprávnenie na chov psíkov*

*Imrich Petrík, poslanec:*

* *obec nemôže ovplyvniť počet psíkov v jednotlivých rodinných domoch*
* *sme malá obec, obyvatelia by mohli dbať na to, aby nebolo toľko smetí*

*Ing. Zoltán Tamašek, poslanec:*

* *dopyt k možnosti nákupu drvičov na odpad a kompostovanie*

*Ing. Štěpánka Zacharová, starostka obce*

* *počet umiestnených psíkov vo voliérach je regulovaný príslušnými veterinárnymi predpismi, každý občan by mal striktne dodržiavať zákony*

**12/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Ing. Zoltán Tamašek

PaedDr. Kristína Pócsová

Zapisovateľka: Helena Kanyicsková